Alcest

**Alcest**, ֆրանսիական պոստ-բլեք մետալ խումբ է Բանյոլ սյուր Սեզից։ Նրա առաջնորդը և հիմնադիրը Neige–ն է (Ստեֆան Պո): Խումբը ստեղծվել է 1999 թվականին որպես բլեք մետալ սոլո նախագիծ Նեյժի կողմից, որը շուտով վերածվել էր եռյակի։ Սակայն, 2001 թվականին իրենց առաջին դեմո ալբոմի թողարկումից անմիջապես հետո, խմբի անդամներ Էգնորը (*Aegnor*) և Արգոթը (*Argoth*) լքեցին խումբը: 2009 թվականին Les Discrets-ի (նախկինում Peste Noire-ի) թմբկահար Վինտերհալտերը միացել էր Alcest-ի ստուդիական կազմին՝ 8 տարի աշխատելուց հետո, որի ընթացքում Նեյժը միակ մշտական անդամն էր։

Խումբը համարվում է բլեքգեյզ ժանրի ռահվիրա՝ իրենց 2005 թվականի *Le Secret* մինի ալբոմով։ Իրենց ստեղծումից ի վեր Alcest-ը թողարկել է յոթ երաժշտական ալբոմ, ինչպես նաև մի քանի մինի ալբոմներ և սպլիտ ալբոմներ։ Խմբի չորրորդ թողարկումը՝ *Shelter-*ը, որը թողարկվել է 2014 թվականին, նշանավորվել էր շուգեյզի կտրուկ անցումով։ Խմբի նախավերջին ալբոմը *Kodama-*ն, Alcest-ին վերադարձրել էր բլեքգեյզ ժանր։

## Պատմություն
1999 թվականին Ալսեսթը Նեյջի կողմից հիմնադրվել է որպես մենակատար նախագիծ: Խումբը շուտով հավաքագրել էր բասիստ Արգոյին և գլխավոր կիթառահար Ագնորին (հետագայում հայտնի որպես La sale Famine de Valfunde, որում Նեյջը Peste Noire-ի վաղ տարիներին եղել է թմբկահար և ռիթմ կիթառահար և նույնիսկ ձայնագրել է «La Césarienne» երգը Peste Noire-ի համար՝ կատարելով գլխավոր կիթառահարի դերը):

2001 թվականին խումբը Drakkar Productions-ում թողարկել էր 4 երգից բաղկացած դեմո ալբոմ՝ Tristesse Hivernale անվամբ։ Դեմոյի թողարկումից կարճ ժամանակ անց Էգնորը և Արգոն լքեցին խումբը, և Նեջը կրկին մնաց մենակ։ Այս պահից սկսած՝ *Alcest–*ի գործունեությունն ավելի շատ էր դարձել նրա անձնական աշխատանքը։ Սկզբում հիմնադրելով *Alcest-*ը*՝* հում բլեք մետալ նվագելու նպատակով, Նեջը հեռացել էր մինիմալիստական երաժշտությունից։ Արդյունքում թողարկվեց *Tristesse Hivernale* EP դեմոյի շարունակությունը՝ *Le Secret* մինի ալբոմը։ Այս մինի ալբոմը, որը թողարկվել էր 2005 թվականի մայիսին, դարձել էր Alcest-ի վերականգնումից հետո ի հայտ եկած նոր բլեքգեյզ ոճի նախատիպը։

2007 թվականի մարտին Prophecy Productions-ի հետ *Alcest*-ի պայմանագիր կնքելուց հետո, նրանց դեբյուտային *Souvenirs d'un autre monde* ալբոմը թողարկվեց օգոստոսի սկզբին։ Alcest-ը անմիջապես դասվեց My Bloody Valentine-ի և Jesu-ի հետ նույն մակարդակի վրա։ Pitchfork-ի լրագրող Բրենդոն Սթոսիի խոսքով՝ ալբոմը «բնավ էլ բլեք մետալ չէ» և համեմատելի է «Jesu-ի շուգեյզի ավելի թեթև փորձի» հետ։

2007 թվականի օգոստոսին Northern Silence Productions-ը թողարկեց *Tristesse Hivernale* ալբոմը որպես սպլիտ ալբոմ ֆրանսիական Angmar բլեք մետալ խմբի հետ։ 2009 թվականի նոյեմբերի 30-ին Alcest-ը թողարկել էր նաև սպլիտ ալբոմ ֆրանսիական Les Discrets խմբի հետ։

2010 թվականի մարտի 29-ին թողարկվել է ալսեստի երկրորդ ալբոմը՝ *Écailles de Lune-*ը (Լուսնի կշեռքը): Ալբոմը մեծ սպասված էր երկրպագուների կողմից և արժանացել էր երաժշտական քննադատների ջերմ արձագանքներին: AllMusic-ի լրագրող Նեդ Ռագեթը գրել է, որ ալբոմը «բլեք մետալ թատերականության և շուգեյզ հնչյունների համոզիչ սինթեզ է, որը լիովին գրավում է լսողին, նույնիսկ եթե վոկալիստ Նեյջը սկզբում նման հնչողություն ձայնագրել է անգիտակցաբար»:

2012 թվականի հունվարի 6-ին թողարվել է խմբի երրորդ ալբոմը՝ *Les Voyages de l'Âme-*ը։ Ալբոմը նաև դրական արձագանքներ էր ստացել երաժշտական քննադատներից, իսկ Նյու Յորք Թայմսը այն նկարագրել է որպես «[Alcest]-ի կարողությունների լավագույն օրինակը»:

2014 թվականի հունվարի 17-ին թողարկվել է Alcest-ի չորրորդ ալբոմը՝ *«Shelter»-*ը՝ Prophecy Productions-ից։ Այնտեղ պրոդյուսեր էին Բիրգիր Յոն Բիրգիսոնը, լարային գործիքների վրա՝ Amiina, և Նիլ Հալսթեդը։ Ոճական առումով ալբոմը արմատապես տարբերվում է խմբի սովորական հնչողությունից՝ հանելով մետալի բոլոր հետքերը նրանց հնչողությունից և ամբողջությամբ կենտրոնանալով շուգեյզ տարրերի վրա իրենց երգերում։ Նեյջը ավելի ուշ հարցազրույցում ասել է. «Մենք հպարտ ենք դրանով, բայց կարծում եմ, որ գուցե ալբոմը մի փոքր չափազանց ազդված է այլ բաներից։ Այդ ժամանակ ես իսկապես տարված էի Slowdive-ով։ *Shelter-*ը դեռևս շատ նման է Alcest-ին, բայց գուցե ոչ այնքան, որքան մյուս ալբոմները»:

2016 թվականի հունվարի 15-ին Նեյջը խմբի Ֆեյսբուքյան էջում տեղադրել էր հետևյալ հաղորդագրությունը. «Նոր ալբոմ։ Սկսվել ենք ձայնագրությունը»: Նա նաև նշել էր, որ ալբոմը «անկասկած ավելի մռայլ» կլինի: Մայիսի 16-ին նա հայտարարել էր, որ ալբոմը մաստերինգի փուլում է: Հուլիսի 26-ին հայտնի էր դարձել, որ ալբոմը կկոչվի *Kodama* և կթողարկվի սեպտեմբերի 30-ին: Նեյջը նշել էր, որ նոր ալբոմը ստեղծելիս ոգեշնչվել է ճապոնական արվեստով և մշակույթով, ինչպիսին է Հայաո Միյաձակիի «Մոնոնոքե հիմե» ֆիլմը: Երաժշտական առումով ալբոմը վերադարձ է խմբի ավելի ավանդական բլեքգեյզ հնչողությանը:

2019 թվականի հունվարի 22-ին խումբը սոցիալական ցանցերի իր էջում հայտարարել էր, որ հաջորդ օրը կսկսեն նոր ստուդիական ալբոմի ձայնագրությունը:

2019 թվականի ապրիլի 10-ին խումբը հայտարարել էր, որ պայմանագիր է կնքել Nuclear Blast-ի հետ։ Լեյբլի կայքում տեղադրված հաղորդագրության մեջ նաև նշվում էր, որ խումբը շարունակում է ձայնագրել իր վեցերորդ ստուդիական ալբոմը, որը դեռևս անվանում չունի, և 2019 թվականին պլանավորում է մի շարք համերգներ Միացյալ Նահանգներում և Եվրոպայում անցկացվող երաժշտական փառատոներում։ 

2019 թվականի հոկտեմբերի 25-ին թողարկվել է վեցերորդ ալբոմը՝ *Spiritual Instinct*–ը։

2022 թվականի մայիսին խումբը հայտարարեցլ էր, որ իրենք ձայնագրում են նոր ստուդիական ալբոմ, որը կծառայի որպես *Spiritual Instinct* ալբոմի շարունակություն։

## Երաժշտական ոճ
Խումբը իր կարիերայի ընթացքում մի քանի անգամ փոխել է իր երաժշտական զարգացման ուղղությունը։ Չնայած նրանց առաջին դեմո՝ *Tristesse hivernale-*ը, հում բլեք մետալի օրինակ է, նրանց դեբյուտային մինի ալբոմը շատերի կողմից համարվում է առաջին բլեքգեյզ ալբոմը, ինչը խմբին դարձրել է ժանրի ռահվիրա։* Le Secret-*ի ձայնագրությունից հետո և *Shelter-*ի թողարկումից առաջ խումբը համեմատվել է ինչպես բլեք մետալ խմբերի, ինչպիսիք են Burzum-ը և Ulver-ը՝ կոշտ, ծայրահեղ վոկալի, ճիչերի, բլաստ բիթերի, ինչպես նաև արագ տրեմոլո կիթառային մասերի օգտագործման, այնպես էլ շուգեյզ խմբերի, ինչպիսին է Slowdive-ը, հետ, որոնք ստեղծել են ձայնային էֆեկտների հսկայական պատ։ Alcest-ի 2014 թվականի *Shelter* հնչողությունից՝ լինելով մաքուր շուգեյզ, որը լիովին հեռացրել է մետալի ազդեցությունների բոլոր հետքերը։ Այնուամենայնիվ, խմբի հաջորդ ալբոմը՝ *«Kodama-*ն, մասնակի վերադարձ էր խմբի վաղ շրջանի ստեղծագործությունների սև հայացքին։

Նեջի խոսքերով՝ մանկության տարիներին նա շփման փորձ է ունեցել «հեռավոր երկրի» հետ, որը նա սովորաբար համեմատում է «փերիների հեքիաթային երկրի» հետ: Alcest–ը նրա համար ծառայում է որպես այս «այլ աշխարհից» հիշողությունների երաժշտական ադապտացման միջոց: Նեջի խոսքերով՝ Alcest–ը ունկնդրի համար ճանապարհորդություն է դեպի այս կախարդական աշխարհ՝ իր հիշողությունների միջոցով, երաժիշտների նպատակն էր ստեղծել «այլաշխարհիկ, եթերային, նոստալգիկ հնչողություն»: Դրա համար օգտագործվել են բլեք մետալի և շուգեյզի տարրեր, չնայած խումբը սկզբում նպատակ չէր դրել նվագել այս երկու ոճերից որևէ մեկում:

## Մասնակիցներ
**Ընթացիկ կազմը**

* Ստեֆան Պո (Neige) - վոկալ, կիթառ, ստեղնաշարային գործիքներ, բաս (1999-present), հարվածային գործիքներ (1999-2009)
* Ժան Դեֆլանդր (Winterhalter) - հարվածային գործիքներ (2009-ից մինչ օրս)

**Սեսիոն երաժիշտներ**

* Պիեռ Կորսոն (Zero) - կիթառ, բեք վոկալ (2010-մինչ օրս)
* Անդրիա Սարե - բաս (2010-մինչ օրս)

**Նախկին մասնակիցները**

* Լյուդովիկ Վան Ալստ (Aegnor) - առաջատար կիթառ (2000-2001)
* Argoth - բաս (2000-2001)
**Նախկին սեսիոն երաժիշտներ**
* Ֆուրսի Թեյսիեր - բաս (2010)
* Zoé - կիթառ (2013)

## Դիսկոգրաֆիա
thumb|2013 թվականին Alcest-ի կենդանի ելույթը, Neige (աջ կողմում) և սեսիոն երաժիծտ Indria-ն
**Ստուդիական ալբոմներ**

; Տեսահոլովակներ

* «Autre Temps» (2011)
* «Les Voyages de l'Âme» (2012)
* «Opale» (2013)
* «Protection» (2019)
* «Sapphire» (2019)
* «La limuere autant que l’ombre» (2019)
* "L'Envol" (2024)
* "Flamme Jumelle" (2024)

## Ծանոթագրություններ

## Արտաքին հղումներ

Կատեգորիա:2000 հիմնադրված երաժշտական խմբեր
Կատեգորիա:Բլեք-մետալ խմբեր
Կատեգորիա:Երաժշտական խմբեր այբբենական կարգով
Կատեգորիա:Ֆրանսիական երաժշտական խմբեր